इंटरनेट का इस्तेमाल चाहे कितना ही क्यों न बढ़ जाए मगर किताबों और प्रिंटिंग तकनीक का महत्व कहीं कम होता नजर नहीं आ रहा है। शिक्षा के वैश्वीकरण से अब पूरी दुनिया सिमटकर छोटी होती जा रही है और इस परिवर्तन में प्रिंटिंग प्रौद्योगिकी (प्रिंटिंग तकनीक) की सराहनीय भूमिका रही है। यही कारण है कि विगत कुछ वर्षों में प्रिंटिंग प्रौद्योगिकी का बहुत तीव्र गति से विकास हुआ है। यह प्रिंटिंग प्रौद्योगिकी का ही करिश्मा था जब काला धन को रोकने के लिये सरकार ने अचानक 8 नवम्बर 2016 को 500ध्. और 1000ध्. के पुराने नोट को बंद किया और जल्दी से 500ध्. और 2000ध्. का नया नोट जारी हो गए जिससे काला धन को रोकने में सरकार सफल रही। इसलिए एक अच्छा प्रिंटिंग प्रौद्योगिकीविद् को मुद्रण सामग्री की गुणवत्ता, सुरक्षा विशेषताएं, कागज की गुणवत्ता, रंग संयोजन, ग्राफि़क्स रिज़ॉल्यूशन का ज्ञान होना आवश्यक है। छपाई केवल कागज तक सीमित नहीं है प्रिंटिंग प्रौद्योगिकी में तेजी से नवोन्मेष के कारण आज हम प्लास्टिक, कपड़ा, लकड़ी, सिरेमिक, धातु आदि में भी आश्चर्य जनक छपाई कर रहे हैं। अपने खुद के डिजिटल तस्वीर मग में छपा पाते हैं,ये प्रिंटिंग प्रौद्योगिकी का ही कमाल है। जिसमें सिरेमिक डिजिटल प्रिंटिंग सिस्टम का उपयोग करके आश्चर्य जनक कस्टम आर्ट वर्क बनाते हैं। इसलिए प्रिंटिंग इंजीनियर की सिरेमिक, कपड़ा, प्लास्टिक उद्योग में भी मांग है। प्रिंटिंग इंजीनियर की प्रिंटिंग सिस्टम फोटो-कॉपी और टोनर्स उद्योग में बड़ी आवश्यकता है। टोनर्स उद्योग में टोनर्स के साथ, सॉल्वेंट्स या अन्य सिस्टम द्वारा उत्पन्न अन्य तरल कचरे का अपशिष्ट प्रबंधन किया जाता है, टोनर पाउडर कुछ समय के लिए हवा में निलंबित रहते हैं, और अक्रिय धूल के साथ में मिलकर अस्थमा या ब्रोंकाइटिस जैसे वाले लोगों के लिए परेशानी हो सकती है।